CELEX: 22012D0266
Language: el
Date: 2012-04-26 00:00:00
Title: 2012/266/ΕΕ: Απόφαση αριθ. 1/2012 της Επιτροπής των Πρέσβεων ΑΚΕ-ΕΕ, της 26ης Απριλίου 2012 , για τη λήξη της θητείας του διευθυντή του Κέντρου Ανάπτυξης Επιχειρήσεων (ΚΑΕ)

22.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 131/9
            
         ΑΠΌΦΑΣΗ αριθ. 1/2012 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 26ης Απριλίου 2012
   για τη λήξη της θητείας του διευθυντή του Κέντρου Ανάπτυξης Επιχειρήσεων (ΚΑΕ)
   (2012/266/ΕΕ)
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 2 παράγραφος 6 του παραρτήματος III,
   Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης Επιχειρήσεων (4), και ιδίως το άρθρο 7 παράγραφος 5,
   Εκτιμώντας τα ακόλουθα:
   
               (1)
            
            
               Ο κ. Jean-Erick ROMAGNE διορίστηκε διευθυντής του Κέντρου Ανάπτυξης Επιχειρήσεων, με ισχύ από τις 6 Σεπτεμβρίου 2010, με την απόφαση αριθ. 3/2010 της Επιτροπής των Πρέσβεων ΑΚΕ-ΕΕ (5), με την επιφύλαξη τυχόν μεταγενέστερων αποφάσεων που ενδέχεται να κληθεί να λάβει η Επιτροπή των Πρέσβεων ΑΚΕ-ΕΕ στο πλαίσιο των προνομίων της,
            
         
               (2)
            
            
               Σε ειδική συνεδρίασή του στις 27 Σεπτεμβρίου 2011, το διοικητικό συμβούλιο του ΚΑΕ διατύπωσε ομόφωνα σύσταση για τη λήξη της θητείας του διευθυντή και του υποδιευθυντή,
            
         ΑΠΟΦΑΣΙΖΕΙ:
   Άρθρο 1
   Η θητεία του κ. Jean-Erick ROMAGNE ως διευθυντή του ΚΑΕ λήγει, με ισχύ από την 10η Αυγούστου 2012.
   Άρθρο 2
   Δίδεται στο διοικητικό συμβούλιο του ΚΑΕ εντολή με άμεση έναρξη ισχύος να λάβει τα δέοντα μέτρα ώστε να διασφαλιστεί η χρηστή διαχείριση του Κέντρου μέχρι να διοριστεί νέος διευθυντής.
   
      Βρυξέλλες, 26 Απριλίου 2012.
      
         
            Για την Επιτροπή των Πρέσβεων ΑΚΕ-ΕΕ
         
         
            Η Πρόεδρος
         
         Shirley SKERRITT-ANDREW
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 66 της 8.3.2006, σ. 16.
   
      (5)  ΕΕ L 145 της 11.6.2010, σ. 17.